section_heading: O klubu
paragraph_text: Klub je osnovan kao rukometna sekcija DTO "Partizan" krajem 1950.-ih, te nosi ime "Partizan"' do raspada SFRJ. Klub uglavnom sudjeluje u rukometnim ligama na području središnje Hrvatske. Osamostaljenjem Hrvatske klub dobiva naziv RK "Zaprešić". U sezoni 2. HRL 1992./93. klub je član 2. HRL - Sjever, ali po završetku sezone dolazi do spajanja s klubom "Borac" iz Zagreba (tada sponzorskoh naziva "Chipoteka" i člana 1.A HRL). Klub stoga u sezoni 1993./94. postaje prvoligaš i igra pod imenom "Zaprešić - Borac". Međutim, klub je tijekom sezone upao u financijske poteškoće. Krajem 1993. je omladinska škola prestala s radom, dok su seniori ispali iz 1.A HRL i klub se onda gasi. <br> Muški klupski rukomet se u Zaprešiću nije igrao do 1999.-e godine, kada se osniva sljednik RK "Zaprešića" - MRK "Zaprešić".